
DISSERTATIO  MEDICA 

INAUGURAL1S, 


DE 

enteritide. 


AECTORE  DANIELE  o’doNOVAN. 


Pyrexia  Typhodes,  dolor  abdomenis  pun¬ 
gens,  tendens,  circa  umbilicium  torquens; 
vomitus  ;  alvus  pertinaciter  adstricta.  Cul- 
lenus  duas  Idiopathicas  species  fecit.— 
Phlegmonidem,  dolore  acuto,  pyrexia,  vehe- 
mente  vomitu  et  alvo  adstricta.  Erythema- 
ticam,  dolore  et  pyrexia  lenioribus,  sine  vo- 

mitu  et  cum  diarrhoea.  Has  vero  species, 
sibi  probe  constare,  ex  pluribus  observa¬ 
tionibus  memoriae  tradidit,  atque  recen- 
tiorum  medicorum  diligentia,  hanc  senten¬ 
tiam  magna  ex  parte  confirmavit.  An  ve¬ 
ro  species  secunda,  quam  Erythematicam 
nuncupat,  Erysipaliti  sit  affinis  minus  con¬ 
venit,  sed  nemo  dubitat,  quin  haec  affectio 
saepissime  membranam  mucosam  intestini 
solam  occupet,  eo  sensu  quo  Cullenus,  ac¬ 
cepisse  videtur.  Vocabulum  Hippocrati- 

i 

cum  Ileus,  apud  auctores  recentes  varie  ac¬ 
cipitur  ;  multi  pro  Colica  praesertim  si  haec 
desinat  inflammationem  ;  alii  pro  volvulo  ; 
Heberdenius  pro  Enteritide  habet,  et  Doc- 
tor  Abercrombie  nuper  in  tentaminibus 
suis  definit,  “  esse  perturbationem  actionis 
cc  musculosae  qua  alia  intestini  pars  vacua  et 
<e  contracta  fit,  alia  vehementer  distenta/* 

plerumque  tamen  in  inflammationem  desinit. 
Haec  species  simplex  Ileus  est,  sed  alteram 
dat  speciem,  quae  organicum  affectum  ali¬ 
quem  conjunctum  habet,  sine  obstructione  ; 
et  tertiam,  cum  mechanica  obstructione  qua¬ 
dam.  Variae  quidem  formae,  quibus  hic 
morbus  obrepit,  varia  signa  omnino  exhi¬ 
bent,  plerumque  subito  supervenit,  sed  me¬ 
lius  erit  diversas  ejus  facies  sigillatim  tra¬ 
dere,  cum  variis  signis  quibus  stipatur  mor¬ 
bus.  Enteritidis  aggressum  fere  praenun- 
ciant  horrores,  obstipatio  vel  Colica,  et  Fe¬ 
bricula  nonnunquam  committatur  cum  vi¬ 
rium  insolita  depressione,  et  sensu  fatiga¬ 
tionis  ;  in  aliis  exemplis,  diarrhoea  antece¬ 
dit,  mucosa,  foetida  in  paucis  adeo  biliosa 
quam  in  nonnullis  casibus,  Enteritidis  initia 
Dysenteriam  ingruentem  valde  referant, 
maxime,  quando  morbus  exanthematis  su- 

pervenit,  agitatio  quaedam  ventris  vix  ver¬ 
bis  depingenda,  sed  non  dolorem  habens 
nonnunquam  procedit ;  saepe  ventriculi  la¬ 
bores,  inflatio,  nausea,  ructus,  ipsi  vomitus 
soli  nuncii  sunt ;  nec  raro  inveniuntur  ex¬ 
empla,  ubi  morbus  subito  atque  nullo  nuncio 
praegresso  in  omnem  saevitiam  suam  violen¬ 
ter  exardet,  dolor  totum  fere  ventrem  occu¬ 
pans  aliquando  sedi  propriae  adhaerens,  et  in 
plerisque  maxime  circa  umbilicum  torquens, 
dolor  magnus  cruciat,  atque  latius  circa  um¬ 
bilicum  circuitur,  uti  videtur  pressione 
abdomini  admota  dolor  mire  augetur,  adeo 
ut  ne  stragulorum  quidem  pondus  aeger 
saepen umero  ferre  posset ;  quin  saepe  cru¬ 
ciatu  ex  eorum  contactu  percitus  aeger  mi¬ 
sere  ejulare  cogitur,  quod  autem  ad  sensum 
aegri  attinet,  hic  dolor  res  praecipua  est,  sed 
medico  fallacissimus  erit  index,  nisi  alia  si- 

mul  signa  circumspiciat,  nimirum  saepe  re¬ 
mittit,  multis  modicus  est,  vel  etiam  nullus 
et  fere  omnibus  casibus  accedente  gangrae¬ 
na  conquiescans.  Vomitus  aliquando  ma¬ 
teriae  biliosae  diversi  coloris,  atrae  vel  quam 
porraceam  vocant,  aliquando  mucosae,  saepe 
inutilia  tantum  conamina  ad  vomendum 
cum  ingestis  quibuslibet  protinus  rejectis, 
ructus,  nausea,  alvus  pertinaciter  adstricta, 
diarrhoea  ad  finem  properante,  singul¬ 
tus  et  vomitus  niger  saepe  videntur,  cum 
his  signis  febris  jungitur,  qualis  calor,  sitis, 
anxietas,  pulsus,  velox,  durus  et  parvus  in¬ 
dicat,  febre  accedente,  signa  omnia  ingraves¬ 
cunt,  intestini  spasmis  irritantur,  quorum 
musculi  abdominis  participes  in  nodos  du¬ 
rissimos  contrahuntur,  imo  vesica  in  consen¬ 
sum  rapi  videtur,  nec  nisi  cum  difficultate 
ac  dolore  humorem  suum  reddit.  Haec 

fere  notio  morbi  generalis  est,  sed  multum 
variatur  pro  parte  et  modo  quo  intestinum 
afficitur. 


DE  CAUSIS. 

Quibus  causis  proclive  corpus  humanum 
redditur,  in  hoc  malum  nondum  omnino 
constet,  validi  juvenes,  vel  strenui  viri  hoc 
morbo  non  magis  immunes  sunt,  quam  va¬ 
gientes  pueri,  tenere  mulierculae  vel  exsuc¬ 
ci  senes,  causae  quae  precipue  excitant  En- 
teritidem,  sunt,  frigus  pedibus  applicatum,  aut 
ventris  ictus,  vel  alia  injuria  intestini,  intus- 
susceptio,  Hernia  contortio  aliave  strangula¬ 
tio  fecerunt,  obstructiones,  sive  exortae  ex 
spasmo,  strictura,  tumoribus,  scybalis,  concre- 

tionibus,  rebus  alienis,  verminibus,  pressione 
externa,  acria  ingesta,  obstipatio  diu  terna, 
venena  quaedam  uti  plumbum,  quamvis 
non  alvo  recepta,  morbi  translati  uti  Poda¬ 
gra,  Rheumatismus. 

DE  PROGNOSE. 


De  morbi  cujuslibet  eventu,  praesagia 
biforiam  respiciunt;  haud  enim  minus  ad 
generalem  morbi  naturam,  solitumque  cur¬ 
sum  aspecimus,  quam  eam  conditionem, 
ejus  quam  ad  curandam  sortiti  sumus.  In 
primo  sensu,  prognosis  nostra  periculi  plena 
erit,  si  morbus  per  aliquot  dies  sine  levamine 
duraverit,  si  causa  excitans  interna  sit,  ut 
Colica,  vel  concretiones,  uno  verbo,  qualem 
submovere  ars  medica  nondum  didicerit ; 
si  senex  aegrotet,  si  prioribus  accessionibus 
debilitatus,  diuturnae  alvi  duritiei  assuetus 
sit,  si  signa  demum  idoneiis  remediis  non 
cedant,  sed  gangraena  potius  vel  suppura- 

tionis  signa  prae  se  ferant,  in  tali  exemplo 
minima  est  spes  recuperationis.  Contra 
quando  signa  non  valde  urgent,  quando 
causa  excitans  externa  fuit,  et  jam  abiit,  uti 
frigus  consuevit,  quando  dolor  et  anxietas 
remediis  cedere,  alvus  respondere  videntur, 
haud  imprudentis  erit  bene  praesagire. 

DE  DIAGNOSE . 

A  Colica,  Hernia,  Dysenteria,  Diarrhoea, 
Cholera,  Gastritide,  Peritonitide,  Hysteri- 
tide,  Enteritidem  distingui  et  licet  et  opor¬ 
tet  ;  a  volvulo  aut  Intussusceptione  a  rebus 
alienis  ingestis,  et  concretionibus  non  facile 
licet.  His  enim  plerumque  conjungi  maxi¬ 
mum  que  morbi  partem  efficere  consuevit ; 
affectum  supra  Ileum  dictum  ad  Colicam 
hic  refero.  Colica  etiamsi  saepenumero  in 
inflammationem  transeat,  vel  etiam  hunc 
comitem  nonnunquam  habeat,  protinus  ab 
initio  haud  aegre  ab  Enteritide  dejudicetur, 
nullam  enim  febrem  habet,  pressu  levatur, 


DE  ENTERITIDE.  II 

quin  maxime  inde  solamine  gaudet ;  porro 
e  spasmis  maxime  constat,  ex  quo  redit  le¬ 
vamen  doloris  intervallo  interjecto,  quae 
quidem  omnia  in  Enteritide  diverse  se  ha¬ 
bent,  ibi  febris  fere  perpetua  est,  dolor  max¬ 
ime  pressu  auctus,  doloris  vix  ulla  remissio, 
praeter  eam  quam  dira  intestinorum  putredo 
fecerit.  De  Hernia  manifesta  quidem  mora 
haud  longa  discriminanti  erit,  praeter  enim 
tumorem  externum,  sensumque  veluti  trac¬ 
tationis  ad  eundem  cum  vomitu,  febris  diu 
abest,  tormina  circa  umbilicum  fere  desunt, 
tussiendo  tumor  et  dolor  circa  tumorem  au¬ 
getur.  Dysenteria  si  causam  excitantem  et 
sedem  excipias.  Enteritis  est,  nimirum  ea 
morbi  species,  quae  tunicam  internam  occu¬ 
pat;  praeter  vero  inflammationem  videtur 
abesse  intestini  talis  contractio,  qualis  des¬ 
censum  stercoris  naturalis  impedire  queat. 

eo  fit,  ut  dejectiones  mucosae  sint,  vel  san- 
guinae,  mistae  cum  scyballis,  malis  vel  aliis 
profluiis  in  Enteritide  ignotis.  His  igitur 
indiciis  comparatis  cum  modica  febre,  virium 
integritate,  natura  loci  ac  epidemica  morbo¬ 
rum  indole,  haud  facile  de  hac  diagnose  ali¬ 
quis  titubare  poterit.  Diarrhoea  et  Cholera 
symptomata  haud  aegre  discernenda  exhi¬ 
bent.  Gastritis  graviore  ad  vomitum  nisu, 
absentia  torminum  circa  umbilicum,  ardore 
quodam  Epigastris  peculiare  distinguitur, 
quando  quidem  coli  transversus  arcus  sedem 
inflammationis  praebet ;  signa  gastritide  ex 
necesse  valde  similia  oriuntur,  et  valde  diffi¬ 
cilis  est  veram  distinctionem  et  firmam  pro¬ 
ferre.  De  Peritonitide  atque  Hysteritide 
eaedem  difficultates  premunt,  signa  enim 
subsimilia  sunt,  ac  sedes  dolores  haud  absi¬ 
miles,  nihilominus,  Peritonitis  positu  corpo- 

ris  magis  afficitur,  ac  liberum  alvum  habere 
potest.  Hysteritis,  os  uteri  dolens,  causam 
plerumque  manifestam  secretionem,  uteri 
propriam  suppressam,  sexum,  aetatem,  vitae¬ 
que  conditionem  laborantis,  habet  quibus 
distingui  possit. 

DE  CURATIONE. 


Concilium  medendi  est  in  primis  sedare 
inflammationem,  deinde  ne  recurrat  quan¬ 
tum  fieri  possit,  cavere  ;  primum  consilium 
praecipue  expletur,  sanguinis  missione  co¬ 
piosa  ;  in  hoc  morbo,  propter  consensum  ali¬ 
quem  inter  partem  affectam  et  compaginem 
arteriosam,  circulatio  mirum  in  modum 
reprimitur,  haud  raro  ut  videmus  cum 
crebris  defectionibus  animi  sanguine  vero 
liberalius  detracto,  pulsus  roboratus,  at¬ 
que  cor  et  arteriae  per  universum  corpus, 
quasi  novo  vigore  indutae,  fortius  firmius- 
que  micant,  hinc  medici  iis  levatis  melius 
letiusque  fere  autumant  ideoque  liberant 

vasa  quam  primum  congesto  sanguine. 
Quandocunque  res  se  habeat,  certum  est 
Enteritidem  haud  minus  quam  plerasque 
alias  inflammationes,  fere  solo  hoc  remedio 
domari.  Sanguis,  ratione  habita,  virium 
corporisque  ad  doloris  levamen  detrahi  de¬ 
bet,  ex  certo  enim  sanguinis  pondere  vel 
unciarum  numero  nulla  erit  securitas.  Hiru¬ 
dines  utilissimae  sunt  applicatae  abdomini, 
quando  ulla  signa  inflammationis  apparent 
post  venesectionem,  et  quando  magna  de¬ 
bilitas  obstat  quominus  repetamus  genera¬ 
lem  detractionem  sanguinis.  Alvus  Calome- 
lane,  Oleo  Ricini,  vel  Sulphate  Magnesiae, 
tendanda  erit,  atque  si  cuiquam  ex  iis  re¬ 
spondeat  dolor  et  anxietas  interim  conques- 
cant,  optima  spes  est  recuperationis.  Cura¬ 
tionem  vero  multum  promovebit  fomenta 
calida  admovisse  abdomini,  emplastra  exui- 

ceratoria,  qualia  sunt  emplastrum  canthari¬ 
dis,  vesicatoria  vel  ungentum  tartratis  an- 
timonii,  quin  etiam,  re  urgente,  aqua  calida 
vel  vapore  ejusdem  quam  proxime  ad  par¬ 
tem  affectam  admotis  utatur  medicus.  Bal¬ 
neum  calidum  bonum  habetur,  et  nuper  au¬ 
divi  Doctores  multum  laudare  balneum 
vaporis.  Si  tamen  morbus  his  remediis  non 
prima  vice  cedat,  iterum  iterumque  adhi¬ 
benda  sunt  donec  aut  aeger  signa  valetudi¬ 
nis  redeuntis  ostendat,  aut  ultimae  debilita¬ 
tis  aut  demum  morbi  terminationem  letha- 
lem,  sed  etiam  in  ultimis  stadiis  debilitatis 
stimulantia  aliquando  vitam  fere  restaurasse 
experientia  docet.  Ad  secundum  concilium 
compendiosior  erit  medici  cura  nam  per  se 
natura  plerumque  robor  vigorem  que  con¬ 
valescentibus  conciliat,  raroque  morbus  fit 
recidivus  regimen  vel  causa  quaedam  ex- 

tranea  sit  accusanda,  idcirco  subacta  inflam¬ 
matione,  victu,  dieta  tenui  erit  utendum ; 
hujusmodi  sunt  aqua  hordei,  sago,  jus  bo- 
vinum,  vel  Gallinaceum,  sorbtiones  diluen¬ 
tium  copiosae,  solida  parca  et  paullatim 
praebenda  sunt.  Si  alvus  pigra  adhuc  res¬ 
tat,  cum  clysmatibus  idoneiis  ducere  opor¬ 
tebit,  quod  in  ipsa  inflammatione  haud  sin¬ 
istre  succedit.  Quando  jam  eo  venit  aeger 
ut  probe  ambulare  possit,  jam  vino  diluto 
excercitatione  leni  quae  citra  fatigationem 
sit,  cum  aliis  auxiliis  roborantibus,  erit  uten- 
dem. 

